Kinnitatud direktori käskkirjaga nr 1-3/6 02.09.2024

VILJANDI KAARE KOOLI HINDAMISJUHEND

## Sisukord

1. [Hindamise alus 3](#_bookmark0)
2. [Teadmiste ja oskuste hindamise eesmärk 3](#_bookmark1)
3. [Käitumise ja hoolsuse hindamise eesmärk 3](#_bookmark2)
4. [Hindamisest teavitamine 3](#_bookmark3)
5. [Hindamise viisid 4](#_bookmark4)
6. [Teadmiste ja oskuste hindamise korraldus 5](#_bookmark5)
7. [Tasemehindamine ja tasemetööd 7](#_bookmark6)
8. [Kokkuvõtva hindamise põhimõtted 8](#_bookmark7)
9. [Järelevastamine ja järeltööde sooritamine 8](#_bookmark8)
10. [Õpilase täiendavale õppetööle ja klassikursust kordama jätminening järgmisesse klassi](#_bookmark9) [üleviimine 9](#_bookmark9)
11. [Käitumise ja hoolsuse hindamine 9](#_bookmark10)
12. [Põhikooli lõpetamine 10](#_bookmark11)
13. [Hinde ja hinnangu vaidlustamine 11](#_bookmark12)
14. [Lõppsätted 11](#_bookmark13)

# Hindamise alus

* 1. Viljandi Kaare Kooli hindamisjuhendi aluseks on Põhikooli riiklik õppekava ning Põhikooli- ja gümnaasiumiseadus.
  2. Hindamisel lähtutakse riiklikest õppekavadest ja nende alusel koostatud Viljandi Kaare Kooli õppekavast.
  3. Käitumise ja hoolsuse hindamisel lähtutakse Viljandi Kaare Kooli õppekavast ja kodukorra nõuetest.
  4. Individuaalse õppekava järgi õppiva õpilase hindamisel arvestatakse õpilase individuaalseid erisusi.

# Teadmiste ja oskuste hindamise eesmärk

* 1. toetada õpilase arengut;
  2. anda tagasisidet õpilase õppeedukuse kohta;
  3. innustada ja suunata õpilast sihikindlalt õppima;
  4. suunata õpilase enesehinnangu kujunemist, suunata ja toetada õpilast edasise haridustee valikul;
  5. suunata õpetaja tegevust õpilase õppimise ja individuaalse arengu toetamisel;
  6. anda alus õpilase järgmisse klassi üleviimiseks ning kooli lõpetamise otsuse tegemiseks.

# Käitumise ja hoolsuse hindamise eesmärk

* 1. Käitumise hindamise eesmärk on suunata õpilast järgima üldtunnustatud käitumis- ja kõlblusnorme, kooli põhiväärtusi ning täitma kooli kodukorra nõudeid.
  2. Hoolsuse hindamise eesmärk on motiveerida õpilast täitma õpiülesandeid võimetekohaselt, hinnata õpilase suhtumist õppetöösse ja järjekindlust õppeülesannete ning endale võetud kohustuste täitmisel.

# Hindamisest teavitamine

* 1. Õpilasel ja lapsevanemal või eestkostjal (edaspidi lapsevanem) on õigus saada koolilt teavet õppesisu, hindamise korra, õpilase õppeedukuse, käitumise ja hoolsuse ning puudumiste kohta.
  2. Teadmiste ja oskuste, käitumise ning hoolsuse hindamise põhimõtteid ja korda tutvustatakse lastevanematele klassi lastevanemate koosolekul, soovi korral ka

individuaalselt. Kooli õppekavas sätestatud hindamise korraldus on avalikustatud kooli koduleheküljel.

* 1. Trimestri alguses teeb õpetaja õpilasele teatavaks õppeaines oodatavad õpitulemused ja planeeritud õpiülesanded, mille täitmine on õpilasele kohustuslik.
  2. Kirjaliku töö hindest teavitatakse õpilast Stuudiumi vahendusel 10 tööpäeva jooksul pärast töö sooritamist. Erandjuhul lepib õpetaja õpilasega kokku pikema hindest

teavitamise tähtaja.

* 1. Lapsevanem või eestkostja saab teavet õpetajalt ning klassijuhatajalt õpilase edasijõudmise ning käitumise ja hoolsuse kohta Stuudiumi ja klassitunnistuse kaudu.
  2. Vajadusel väljastab klassijuhataja õpilasele hinnetelehe.
  3. Trimestri lõpus väljastab klassijuhataja õpilasele tunnistuse paberkandjal.

# Hindamise viisid

* 1. Mitteeristav hindamine on hindamise viis, mille puhul ainekavas määratud õpitulemuste saavutatuse taset pole vajalik eristada. Mitteeristava hindamise puhul määratakse piisav õpitulemus, millele vastamise korral väljendatakse piisavat tulemust hindega “AR”. Oodatavast madalamal tasemel tulemust väljendatakse hindega “MA”.
     1. Hinde „arvestatud“ („AR“) saab õpilane, kelle teadmisi ja oskusi, suulist vastust (esitust), kirjalikku tööd, praktilist tegevust või selle tulemust saab lugeda vähemalt piisavaks vastavalt ainekavas või individuaalses õppekavas toodud õpitulemuste nõuetele
     2. Hinde „mittearvestatud“ („MA“) saab õpilane, kelle suulist vastust (esitust), kirjalikku tööd, praktilist tegevust või selle tulemust ei saa lugeda piisavaks vastavalt õppekavas toodud õpitulemuste nõuetele.
     3. Piisavuse määra kehtestavad iga aine õpetajad vastavalt ainekavale ja arvestades iga õpilase individuaalseid eripärasid. Koondhinne ei ole eelnevate hinnete aritmeetiline keskmine.
     4. Mitteeristava hindamise korral kirjutatakse trimestri lõpus tunnistusele tagasiside õpitulemuste täitmise kohta, arvestades õpilase individuaalsust.
  2. Eristav hindamine on hindamise viis, mille puhul antakse õpitulemuste saavutatuse kohta tagasisidet viiepallisüsteemis.
     1. Hindega „5” ehk „väga hea” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad õpilase õppe aluseks olevatele taotletavatele õpitulemustele täiel määral või ületavad neid.
     2. Hindega „4” ehk „hea” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad üldiselt õpilase õppe aluseks olevatele taotletavatele õpitulemustele.
     3. Hindega „3” ehk „rahuldav” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused võimaldavad õpilasel edasi õppida või kooli lõpetada ilma, et tal tekiks olulisi raskusi hakkamasaamisel edasisel õppimisel või edasises elus.
     4. Hindega „2” ehk „puudulik” hinnatakse vaadeldava perioodi või vaadeldava temaatika õpitulemuste saavutatust, kui õpilase areng nende õpitulemuste osas on toimunud, aga ei võimalda oluliste raskusteta hakkamasaamist edasisel õppimisel või edasises elus.
     5. Hindega „1” ehk „nõrk” hinnatakse vaadeldava perioodi või vaadeldava

temaatika õpitulemuste saavutatust, kui saavutatud õpitulemused ei võimalda oluliste raskusteta hakkamasaamist edasisel õppimisel või edasises elus ning kui õpilase areng nende õpitulemuste osas puudub.

* 1. Viiepallisüsteemis hinnatavate kirjalike tööde koostamisel ja hindamisel lähtutakse järgmisest põhimõttest:
     1. hindega „5” hinnatakse õpilast, kes on saavutanud 90–100% maksimaalsest võimalikust punktide arvust;
     2. hindega „4” hinnatakse õpilast, kes on saavutanud 75–89% maksimaalsest võimalikust punktide arvust;
     3. hindega „3” hinnatakse õpilast, kes on saavutanud 50–74% maksimaalsest võimalikust punktide arvust;
     4. hindega „2” hinnatakse õpilast, kes on saavutanud 20–49% maksimaalsest võimalikust punktide arvust;
     5. hindega „1” hinnatakse õpilast, kes on saavutanud 0–19% maksimaalsest võimalikust punktide arvust.
  2. Oskusainetes (muusika, kunst, liikumisõpetus, tööõpetus, käsitöö ja kodundus, tehnoloogiaõpetus), mis eeldavad erivõimetel põhinevaid oskusi, arvestatakse hindamisel õpilase individuaalseid võimeid, individuaalset arengut, õpilase püüdlikkust, suhtumist õppeainesse ja teoreetilisi teadmisi.
  3. Kui õpilasele on koostatud individuaalne õppekava, arvestatakse tema hindamisel individuaalses õppekavas sätestatud erisusi.
  4. Kui õpilasele on tema eripärast tulenevalt õppeprotsessi käigus individuaalse õppekavaga võimaldatud eritingimusi, rakendatakse samu tingimusi ka kontrolltööde, tasemetööde ja põhikooli lõpueksamite sooritamisel.

# Teadmiste ja oskuste hindamise korraldus

* 1. Õppeaasta jaguneb kolmeks trimestriks. Õpilasi hinnatakse kokkuvõtvalt iga trimestri lõpus, välja arvatud tööõpetus, tehnoloogiaõpetus ning käsitöö- ja kodundus, mida hinnatakse kokkuvõtvalt II-III kooliastmes poolaasta kaupa.
  2. Ainealaseid teadmisi ja oskusi hinnatakse õppe käigus (jooksvad hinded) ja õppeteema lõppedes (kokkuvõtvad hinded).
  3. Teadmisi ja oskusi hindab aine- või klassiõpetaja õpilase suuliste vastuste, kirjalike ja praktiliste tööde ning praktiliste tegevuste alusel.
  4. Õpilase arengu toetamiseks kasutatakse õppe kestel õppimist toetavat hindamist, mille käigus analüüsitakse õpilase seniseid teadmisi, hoiakuid ja oskusi, väärtushinnanguid ja käitumist, antakse võimalikult täpselt tagasisidet õpilase seniste tulemuste ja vajakajäämiste kohta ning innustatakse ja suunatakse õpilast edasisel õppimisel.

Tagasiside sisaldab ettepanekuid edaspidisteks tegevusteks, mis toetavad õpilase arengut. Õppimist toetav hindamine keskendub eelkõige õpilase arengu võrdlemisele tema varasemate saavutustega.

* 1. Õppetunni vältel saab õpilane õpetajalt, kaaslastelt või enesehinnangu abil enamasti suulist või kirjalikku tagasisidet õppeainet ja ainevaldkonda puudutavate teadmiste ja oskuste ning käitumise, hoiakute ja väärtushinnangute kohta. Õpilane kaasatakse hindamisse, et arendada tema oskust eesmärke seada ning nende alusel hinnata oma õppimist ja käitumist.
  2. Õppimist toetava hindamise ühe vahendina võib kasutada õpimappi. Õpimapp sisaldab tööde analüüsi ja tagasisidet.
  3. Esimeses kooliastmes kasutatakse teadmiste ja oskuste hindamisel järgmisi skaalasid:

|  |  |
| --- | --- |
| **RÕK** | **LÕK** |
| Sõnaline hinnang kõigis õppeainetes | Sõnaline hinnang kõigis õppeainetes |
| Alates 3. klassist kasutatakse eristavat  hindamist eesti keeles, loodusõpetuses ja matemaatikas. |  |

* 1. Teises kooliastmes kasutatakse teadmiste ja oskuste hindamisel järgmisi skaalasid:

|  |  |
| --- | --- |
| **RÕK** | **LÕK** |
| **Eristav hindamine:** | **Eristav hindamine:** |
| eesti keel | eesti keel |
| kirjandus | matemaatika |
| A-võõrkeel | inglise keel 6. klassis |
| matemaatika | loodusõpetus |
| loodusõpetus | ajalugu |
| ajalugu |  |
| **Mitteeristav hindamine:** | **Mitteeristav hindamine:** |
| B-võõrkeel | inimeseõpetus |
| ühiskonnaõpetus inimeseõpetus kunst  muusika  käsitöö- ja kodundus tehnoloogiaõpetus liikumisõpetus  valikained | inglise keel 5. klassis muusika  kunst tööõpetus liikumisõpetus valikained |

* 1. Kolmandas kooliastmes kasutatakse teadmiste ja oskuste hindamisel järgmisi skaalasid:

|  |  |
| --- | --- |
| **RÕK** | **LÕK** |
| **Eristav hindamine:**  eesti keel kirjandus inglise keel vene keel soome keel matemaatika loodusõpetus geograafia bioloogia keemia füüsika ajalugu inimeseõpetus  muusika  kunst  ühiskonnaõpetus  käsitöö-ja kodundus, tehnoloogiaõpetus liikumisõpetus  arvutiõpetus | **Eristav hindamine:**  eesti keel inglise keel matemaatika loodusõpetus ajalugu inimeseõpetus muusika kunst  liikumisõpetus  tööõpetus |
|  | **Mitteeristav hindamine:**  valikained |
|  | **Ei hinnata:**  eluoskuste õpe |

# Tasemehindamine ja tasemetööd

* 1. Tasemetööd viiakse läbi vastavalt Haridus-ja teadusministri määrusele.
  2. Tasemetööde eesmärk on võimaldada õpilasel süstematiseerida oma teadmisi terviku loomiseks ja saada tagasisidet oma teadmiste taseme kohta.
  3. Tasemetöö on õpilase ja õpetaja jaoks enesehindamise vahend, mis annab ülevaate, milliste teemade või pädevustega on vaja veel tööd teha ja millistes ollakse edukad.
  4. Põhikooli riikliku õppekava 3, 4, 6. ja 7. klassi õpilased sooritavad riiklikult ettenähtud tasemetööd. Tasemetöid ei hinnata.
  5. Põhikooli riikliku lihtsustatud õppekava 7. klassi õpilased sooritavad koolisisese tasemetöö eesti keeles. Tasemetöö materjali koostab aineõpetaja ja esitab kinnitamiseks direktorile vähemalt kaks nädalat enne tasemetöö toimumise aega. Tasemetöö aja kinnitab õppenõukogu 1. trimestri lõpuks. Tasemetöid ei hinnata.
  6. Põhikooli riikliku õppekava ja põhikooli riikliku lihtsustatud õppekava III kooliastmes viiakse läbi üldpädevuste arendamiseks ja valdkonnapädevuste kujundamiseks loovtöö. Lihtsustatud õppe õpilase loovtöö sooritamise otsustab kooli õppenõukogu õpilase individuaalset eripära arvestades.

# Kokkuvõtva hindamise põhimõtted

* 1. Kokkuvõttev hindamine on hinnete koondamine trimestri- või poolaastahinneteks. Kokkuvõttev hinne pannakse välja õppeperioodi jooksul saadud hinnete alusel juhtkonna poolt määratud tähtajaks.
  2. Kokkuvõttev hindamine väljendub kõigis kooliastmetes eristava või mitteeristava hindamisena, õpetaja lisab mitteeristavale hindele kirjaliku tagasiside, mis lähtub õpilase saavutatud tegelikest tulemustest ja õppekavas sätestatud õpitulemustest.
  3. Kui õpilane ei soorita trimestri lõpuks ettenähtud töid, samastatakse see trimestrihinde välja panemisel hindega „nõrk“ või hinnanguga „mittearvestatud“.
  4. Erandjuhul võib õppenõukogu otsusega hindamata jätta õpilase, kes on mõjuval põhjusel pikemaajaliselt koolist puudunud. Mõjuvaks põhjuseks loetakse õpilase pikemaajalist haigestumist, millest klassijuhatajat on teavitatud. Tunnistusele tehakse märge „Hindamata puudumiste tõttu“.
  5. Õpilasele, kelle trimestrihinne on „nõrk“, „puudulik“, „mittearvestatud“ või hindamata, kehtestab õppenõukogu individuaalse õpiabiplaani.
     1. Aineõpetaja koostab õpiabiplaanid 5 tööpäeva jooksul pärast õppenõukogu otsust ja edastab õpiabiplaanid õpilasele, lapsevanemale, klassijuhatajale ja õppejuhile.
     2. Aineõpetaja märgib õpiabiplaani täitmise tulemused Stuudiumisse.
     3. Kui õpilane ei soorita õppenõukogu poolt määratud ajaks õpiabiplaanis ette nähtud ülesandeid, siis võib õppenõukogu mõjuvatel asjaoludel pikendada õpiabiplaanis ette antud ülesannete sooritamise tähtaega.
     4. Õpiabiplaani mittetäitmise korral jääb õpilane õppeaasta lõpus täiendavale õppetööle.
  6. Aastahinne pannakse välja õppeaasta jooksul saadud trimestri või poolaasta perioodihinnete alusel juhtkonna poolt määratud tähtajaks.
  7. 9. klassi õpilasele pannakse aastahinded välja hiljemalt 1. juunil, välja arvatud õppeainetes, milles õpilane jäetakse täiendavale õppetööle.

# Järelevastamine ja järeltööde sooritamine

* 1. Õpilasel on õigus ja kohustus õpiülesanne järele vastata juhul, kui ta sooritas õpiülesande hindele „puudulik“, „nõrk“ või „mittearvestatud“ või sai õpiülesande täitmise eest negatiivse sõnalise hinnangu.
  2. Õpilane ja õpetaja lepivad kokku järelevastamise aja.
  3. Märge ”T” Stuudiumis annab infot selle kohta, et kõikidele

õpilastele kohustuslik töö on õpilase puudumise tõttu tegemata ja see tuleb järele vastata.

10 tööpäeva möödumisel hinnatakse tegemata töö hindega „1“.

* 1. Kui õpilane vajab olulise õpiülesande täitmiseks õpiabi või lisajuhendamist, võimaldab õpetaja seda oma konsultatsiooniajal, mis on määratud õpetaja poolt ja kajastub kooli kodulehel.
  2. Kui õpilane puudub ega tule õpetajaga kokku lepitud ajal ilma mõjuva põhjuseta olulist õpiülesannet järele vastama, hinnatakse selle tulemust hindega „nõrk“ või

„mittearvestatud“ või antakse samaväärne negatiivne sõnaline hinnang.

* 1. Järelevastamise hinne kantakse Stuudiumisse.

# Õpilase täiendavale õppetööle ja klassikursust kordama jätmine ning järgmisesse klassi üleviimine

Kokkuvõtvate hinnete alusel otsustab õppenõukogu, kas viia õpilane järgmisesse klassi, jätta täiendavale õppetööle või klassikursust kordama.

* 1. Õpilane jäetakse täiendavale õppetööle õppeainetes, milles tulenevalt trimestri- või poolaastahinnetest tuleks välja panna aastahinne „puudulik“, „nõrk“ või anda samaväärne sõnaline hinnang.
  2. Täiendavale õppetööle jäetud õpilane täidab õpetaja juhendamisel õppeülesandeid, milles tema teadmised ja oskused on hinnatud mitterahuldavaks.
  3. Aastahinne pannakse välja pärast täiendava õppetöö lõppu, arvestades täiendava õppetöö tulemusi.
  4. Õppenõukogu põhjendatud otsusega võib erandjuhul jätta õpilase klassikursust kordama, kui õpilasel on kolmes või enamas õppeaines aastahinne „puudulik“, „nõrk“,

„mittearvestatud“ või samaväärne sõnaline hinnang, täiendav õppetöö ei ole tulemusi andnud ning nõutavate õpitulemuste saavutamiseks ei ole otstarbekas rakendada individuaalset õppekava või muid koolis rakendatavaid tugisüsteeme. Õppenõukogu kaasab otsust tehes õpilase või tema seadusliku esindaja ning kuulab ära tema arvamuse.

* 1. Õppenõukogu põhjendatud otsusega võib jätta klassikursust kordama õpilase, kellel on põhjendamata puudumiste tõttu kolmes või enamas õppeaines aastahinne „nõrk“,

„puudulik“, „mittearvestatud“ või samaväärne sõnaline hinnang. Õppenõukogu kaasab otsust tehes õpilase või tema seadusliku esindaja ning kuulab ära tema arvamuse.

# Käitumise ja hoolsuse hindamine

* 1. Käitumist ja hoolsust hindab klassijuhataja koostöös aineõpetajatega.
  2. Käitumist ja hoolsust hinnatakse hinnetega „väga hea“, „hea“, „rahuldav“ ja

„mitterahuldav”.

* 1. Käitumise hindamise aluseks on kooli kodukorra täitmine ning üldtunnustatud käitumis-ja kõlblusnormide järgimine.
  2. Käitumist hinnatakse õpilaste puhul järgmiselt:
     1. käitumishindega „väga hea“ hinnatakse õpilast, kelle üldtunnustatud käitumis- ja kõlblusnormide ning kooli kodukorra järgimine on harjumuspärane igas olukorras;
     2. käitumishindega „hea“ hinnatakse õpilast, kes järgib enamasti üldtunnustatud käitumis- ja kõlblusnorme ning täidab kooli kodukorra nõudeid järjepidevalt;
     3. käitumishindega „rahuldav“ hinnatakse õpilast, kes üldiselt järgib üldtunnustatud käitumis- ja kõlblusnorme ning täidab kooli kodukorra nõudeid, kuid kellel on esinenud eksimusi;
     4. käitumishindega „mitterahuldav“ hinnatakse õpilast, kes ei täida kooli kodukorra nõudeid, ei allu õpetajate nõudmistele ega järgi üldtunnustatud käitumis- ja kõlblusnorme. Õpilase käitumise võib hinnata „mitterahuldavaks“ ka üksiku õigusvastase teo või ebakõlbelise käitumise eest.
  3. Hoolsuse hindamise aluseks on õpilase suhtumine õppeülesannetesse, kohuse- tundlikkus, töökus ja järjekindlus õppeülesannete täitmisel.
  4. Hoolsust hinnatakse õpilaste puhul järgmiselt:

11.6.1 hoolsushindega „väga hea“ hinnatakse õpilast, kes suhtub õppeülesannetesse alati kohusetundlikult, õpib kõiki aineid võimetekohaselt, on õppeülesannete täitmisel püüdlik ja hoolas, ilmutab omaalgatust, õppevahendid alati olemas ja korras;

* + 1. hoolsushindega „hea“ hinnatakse õpilast, kes suhtub õppeülesannetesse enamasti kohusetundlikult, on töökas ja järjekindel õppeülesannete täitmisel ning õpib võimetekohaselt;
    2. hoolsushindega „rahuldav“ hinnatakse õpilast, kes üldiselt täidab oma õppeülesandeid, kuid ei ole piisavalt töökas ja järjekindel õppeülesannete täitmisel ega õpi oma tegelike võimete kohaselt;
    3. hoolsushindega „mitterahuldav“ hinnatakse õpilast, kes ei õpi võimete- kohaselt, suhtub õppeülesannetesse lohakalt ja vastutustundetult.
  1. Käitumise ja hoolsuse trimestri- ja aastahinne “mitterahuldav” pannakse kooli õppenõukogu otsuse alusel.

# Põhikooli lõpetamine

* 1. Põhikooli lõpetab õpilane, kellel õppeainete viimased aastahinded on vähemalt „rahuldavad“ , kes on kolmandas kooliastmes teinud loovtöö ning kes on sooritanud vähemalt 50 protsendile maksimaalsest tulemusest eesti keele eksami, matemaatikaeksami ning ühe eksami omal valikul.
  2. Põhikoolilõpetajad, kelle riikliku eksami või koolieksami tulemus on alla 50 protsendi eksami maksimaalsest tulemusest, sooritab korduseksami koolieksamina.
  3. Põhikooli lihtsustatud riikliku õppekavaga õpilane sooritab koolieksamid.
  4. Põhikooli lõpetanuks võib lapsevanema või õpilase seadusliku esindaja kirjaliku avalduse alusel ja õppenõukogu otsusega lugeda ning põhikooli lõputunnistuse anda õpilasele, kellel on kuni kahes õppeaines 2nõrk2 või „puudulik“ viimane aastahinne või kes on kuni kaks lõpueksamit sooritanud tulemusele alla 50 protsendi maksimaalsest tulemusest.
  5. Haridusliku erivajadusega õpilasele, kellel on kooli õppekavaga või koolivälise nõustamismeeskonna soovitusel individuaalse õppekavaga vähendatud või asendatud taotletavaid õpitulemusi, on lõpetamise aluseks kooli või individuaalses õppekavas määratud õpitulemuste saavutatus. Haridusliku erivajadusega õpilasel on õigus sooritada põhikooli lõpueksamid eritingimustel (ühtsete küsimustega põhikooli lõpueksamitöö kohandamine, abivahendite kasutamine, koolieksam vms) vastavalt haridus- ja teadusministri määrusega kehtestatud lõpueksamite korraldamise tingimustele ja korrale.

# Hinde ja hinnangu vaidlustamine

* 1. Õpilasel või tema seaduslikul esindajal on õigus hindeid ja sõnalisi hinnanguid vaidlustada 10 tööpäeva jooksul töö toimumise päevast, esitades kooli direktorile kirjalikult vastava taotluse koos põhjenduse ja kirjaliku töö puhul koos vaidlusaluse tööga.
  2. Hinde vaidlustamise korral teeb kooli direktor otsuse ja teavitab sellest taotluse esitajat kirjalikult viie tööpäeva jooksul otsuse vastuvõtmise päevast alates.
  3. Õpilasel ja tema seaduslikul esindajal on õigus õppenõukogu otsusega mittenõustumise, samuti õpetamist ja kasvatamist puudutavate vaidlusküsimuste korral pöörduda kooli hoolekogu ja/või kooli üle riiklikku järelevalvet teostava ametiisiku poole.

# Lõppsätted

* 1. Hindamisjuhend on kooli õppekava osa.
  2. Muudatused hindamisjuhendis tehakse vajadusel üks kord õppeaastas ja muudatusi rakendatakse järgmisest õppeaastast.